גליון42, ‎ 21  באוקטובר ‎ 2009 


להעמיד ‎ את ‎ אולמרט ‎ לדין‎ 

בעקבות ‎ אימוץ ‎ דו״ח ‎ גולדסטון ‎ על־ידי ‎ מועצת ‎ זכויות ‎ האדם ‎ של ‎ האו״ם.‎ 


יו״ר ‎ חד״ש, ‎ ח״ב ‎ מוחמד ‎ ברכה, ‎ אמר ‎ בתגובה ‎ לאימוץ‎ 
דו״ח ‎ גולדסטון ‎ על ‎ ידי ‎ מועצת ‎ זכויות ‎ האדם ‎ של ‎ האו״ם, ‎ כי‎ 
"הדו״ח ‎ חובר ‎ בידי ‎ ועדה ‎ מהימנה ‎ ואנשים ‎ מהימנים. ‎ אימוצו‎ 
הוא ‎ הדבר ‎ המובן ‎ מאליו. ‎ אם ‎ הוא ‎ מעריך ‎ שישראל ‎ ביצעה‎ 
פשעי ‎ מלחמה, ‎ משמע ‎ שבישראל ‎ ישנם ‎ פושעי ‎ מלחמה. ‎ אלה‎ 
צריכים ‎ לעמוד ‎ לדין ‎ מיד, ‎ מבלי ‎ לגלגל ‎ את ‎ האחריות ‎ לחייל‎ 
הבודד, ‎ שלחץ ‎ על ‎ ההדק. ‎ כל ‎ מי ‎ שמעל ‎ החייל, ‎ עד ‎ ראש‎ 
הפירמידה, ‎ כלומר ‎ ראש ‎ הממשלה ‎ לשעבר ‎ אולמרט, ‎ הם‎ 
האחראים, ‎ ואותם ‎ יש ‎ להעמיד ‎ לדין".‎ 

בדיון ‎ בכנסת ‎ על ‎ דו״ח ‎ גולדסטון ‎ אמר ‎ ח״כ ‎ דב ‎ חנין‎ 
(חד״ש), ‎ כי ‎ העברת ‎ הנושא ‎ של ‎ מלחמת ‎ עזה ‎ לזירת ‎ המשפט‎ 
הבינלאומי, ‎ תכפה ‎ על ‎ ישראל ‎ להפסיק ‎ את ‎ ההפקרות. ‎ מי‎ 
שמבצע ‎ עבירות ‎ על ‎ דיני ‎ המלחמה ‎ הבינלאומיים ‎ -  ייתן ‎ על‎ 
כך ‎ את ‎ הדין.‎ 

דו״ח ‎ גולדסטון, ‎ הבהיר ‎ חנין, ‎ הוא ‎ כתב ‎ אישום ‎ רציני,‎ 
שייתכן ‎ ויתברר ‎ בפני ‎ בית ‎ הדין ‎ הבינלאומי ‎ הפלילי ‎ בהאג. ‎ לכן‎ 
ממשלת ‎ נתניהו ‎ מטעה ‎ את ‎ הציבור, ‎ בנסותה ‎ לטעון, ‎ שהדו״ח‎ 
הוא ‎ מעשה ‎ ידיהם ‎ של ‎ משפטנים ‎ בעלי ‎ כוונות ‎ רעות.‎ 

מועצת ‎ זכויות ‎ האדם ‎ של ‎ האו״ם ‎ אימצה ‎ ב-16.10 ‎ החלטה,‎ 
הקוראת ‎ ליישם ‎ את ‎ דו״ח ‎ גולדסטון ‎ לחקר ‎ פשעי ‎ מלחמת ‎ עזה‎ 
ולהעבירו ‎ למועצת ‎ הביטחון. ‎ 25  נציגים ‎ הצביעו ‎ בעד ‎ ההצעה‎ 
לאמץ ‎ את ‎ הדו״ח, ‎ רק ‎ 6  התנגדו, ‎ ו-11 ‎ נמנעו.‎ 

ההחלטה, ‎ המגנה ‎ גם ‎ את ‎ פעולותיה ‎ האחרונות ‎ של ‎ ישראל‎ 
בשטחים ‎ הפלסטיניים, ‎ לרבות ‎ במזרח ‎ ירושלים, ‎ מאמצת ‎ את‎ 
המלצות ‎ הדו״ח, ‎ לפיהן ‎ על ‎ שני ‎ הצדדים ‎ בסכסוך, ‎ קרי ‎ ישראל‎ 
וחמאס, ‎ להוכיח ‎ למועצת ‎ הביטחון ‎ בתוך ‎ שישה ‎ חודשים, ‎ כי‎ 
הם ‎ מנהלים ‎ חקירות ‎ מהימנות ‎ בנוגע ‎ לפשעים ‎ שבוצעו ‎ לפי‎ 
קביעת ‎ הדו״ח. ‎ אם ‎ לא ‎ יעשו ‎ כן, ‎ העניין ‎ יועבר ‎ לטיפולו ‎ של‎ 
בית ‎ הדין ‎ הפלילי ‎ הבינלאומי ‎ בהאג.‎ 

ההחלטה ‎ של ‎ מועצת ‎ זכויות ‎ האדם, ‎ שתמכו ‎ בה ‎ גם ‎ רוסיה‎ 
וסין, ‎ היא ‎ צעד ‎ נוסף ‎ לקראת ‎ העמדה ‎ אפשרית ‎ של ‎ בכירים‎ 
ישראלים ‎ לדין ‎ בבית ‎ הדין ‎ הפלילי ‎ הבינלאומי ‎ בהאג. ‎ כמו ‎ כן‎ 
גוברת ‎ האפשרות, ‎ שבתי ‎ משפט ‎ במדינות ‎ שונות ‎ יעמידו ‎ לדין‎ 
בכירים ‎ ישראלים, ‎ כאשר ‎ אלה ‎ ייכנסו ‎ לתחומן.‎ 

הניסיון ‎ של ‎ ראש ‎ הממשלה ‎ נתניהו ‎ ואנשיו ‎ לתאר ‎ את‎ 
מלחמת ‎ עזה ‎ כ״הגנה ‎ עצמית" ‎ הוא ‎ מעשה ‎ אווילי ‎ ומגוחך ‎ של‎ 
ממסד ‎ מיליטריסטי-שוביניסטי, ‎ שהעולם ‎ לומד ‎ להוקיע.‎ 


פתיחת ‎ שנת ‎ הלימודים ‎ בהשכלה ‎ הגבוהה:‎ 

ירידה ‎ דרמטית ‎ במספר ‎ המרצים‎ 

280  אלף ‎ סטודנטים ‎ פתחו ‎ ביום ‎ א׳ ‎ השבוע ‎ את ‎ שנת‎ 
הלימודים ‎ במוסדות ‎ להשכלה ‎ גבוהה. ‎ אך ‎ מיספר ‎ המרצים‎ 
שילמדו ‎ אותם ‎ הולך ‎ ומצטמצם. ‎ לפני ‎ עשור ‎ עמד ‎ מיספר‎ 
המישרות ‎ של ‎ אנשי ‎ הסגל ‎ על ‎ 4,684  ואילו ‎ השנה ‎ ירד ‎ מיספרם‎ 
ל-4,300. ‎ זו ‎ ירידה ‎ של ‎ כ-8 ‎ אחוזים ‎ במיספר ‎ המרצים ‎ במהלך‎ 
עשור. ‎ מיספר ‎ המישרות ‎ של ‎ חברי ‎ הסגל ‎ האקדמי ‎ הזוטר ‎ ירד‎ 
מ־ ‎ 2,312  מישרות ‎ ל-1,905 ‎ -  ירידה ‎ של ‎ 18  אחוזים.‎ 

והתוצאה: ‎ בעוד ‎ שלפני ‎ כעשרים ‎ שנה, ‎ היה ‎ במוסדות‎ 
להשכלה ‎ גבוהה ‎ יחס ‎ של ‎ מרצה ‎ אחד ‎ ל-16 ‎ סטודנטים, ‎ הרי‎ 
כעת ‎ עלה ‎ היחס ‎ למרצה ‎ אחד ‎ ל-24 ‎ סטודנטים.‎ 

במקביל ‎ גברה ‎ העסקה ‎ של ‎ עובדים ‎ לא ‎ קבועים ‎ בתור‎ 
מרצים ‎ (מורים ‎ מן ‎ החוץ). ‎ מיספר ‎ המורים ‎ מן ‎ החוץ ‎ עלה ‎ מ-‎ 
1,286  לפני ‎ עשור ‎ ל-1,543 ‎ בשנה ‎ שעברה ‎ -  עלייה ‎ של ‎ 20 
אחוזים. ‎ עלות ‎ העסקתם ‎ של ‎ מורים ‎ מן ‎ החוץ ‎ זולה ‎ יותר‎ 
לאוניברסיטאות, ‎ שכן ‎ הם ‎ מועסקים ‎ כעובדים ‎ זמניים, ‎ עם‎ 
חוזים ‎ זמניים, ‎ המתחדשים ‎ מדי ‎ כמה ‎ חודשים.‎ 


90  שנה‎ 
למפלגה‎ 
הקומוניסטית‎ 
הישראלית‎ 

אירוע ‎ חגיגי‎ 

ייערך ‎ במוצ״ש, ‎ 7  בנובמבר,‎ 
במרכז ‎ הקונגרסים ‎ במבואות ‎ חיפה,‎ 
ההתכנסות ‎ בשעה ‎ 18.00,‎ 
בתוכנית: ‎ דברים, ‎ תוכנית ‎ אמנותית‎ 


חברה‎ /2‎ 


בכנסת‎ 

התגברות ‎ הפשיעה‎ 

״העלייה ‎ הדרסטית ‎ בגל ‎ הפשיעה ‎ מעוררת ‎ דאגה ‎ חמורה״ ‎ - 
ציין ‎ ח״ב ‎ עפו ‎ אגבריה‎ (חד״ש) ‎ בדיון ‎ בכנסת‎ (13.10).‎ 

ח״ב ‎ אגבריה ‎ הצביע ‎ על ‎ הבסיס ‎ הכלכלי־חברתי ‎ לפשיעה‎ 
הגוברת ‎ -  אבטלה, ‎ מצוקה ‎ כלכלית, ‎ נשירה ‎ מלימודים,‎ 
מצוקת ‎ דיור. ‎ מצוקות ‎ אלה ‎ חמורות ‎ במיוחד ‎ במגזר ‎ הערבי,‎ 
וזה ‎ מתבטא ‎ גם ‎ בפשיעה ‎ גוברת ‎ בקרב ‎ האוכלוסייה ‎ הערבית.‎ 

אגבריה ‎ הדף ‎ את ‎ טענות ‎ השר ‎ לביטחון ‎ פנים, ‎ כאילו‎ 
למשטרה ‎ חסר ‎ מידע, ‎ ולכן ‎ אינה ‎ תופסת ‎ את ‎ מבצעי ‎ הפשעים.‎ 
כאשר ‎ המשטרה ‎ רצתה ‎ למצוא ‎ ילד ‎ שהניף ‎ דגל ‎ פלסטיני, ‎ היא‎ 
מצאה ‎ אותו. ‎ אך ‎ כאשר ‎ ביישובים ‎ הערביים ‎ נרצחו ‎ בשנתיים‎ 
האחרונות ‎ עשרה ‎ בני ‎ אדם ‎ -  המשטרה ‎ לא ‎ תפסה ‎ את‎ 
הרוצחים. ‎ מצב ‎ זה ‎ דוחף ‎ את ‎ הנפגעים ‎ לחפש ‎ פתרונות‎ 
במקומות ‎ אחרים, ‎ כמו, ‎ למשל, ‎ בקרב ‎ המשפחה ‎ המורחבת.‎ 

גם ‎ הטענה ‎ של ‎ מחסור ‎ בכוחות ‎ משטרה ‎ אינה ‎ תופסת, ‎ ציין‎ 
אגבריה. ‎ בתקופת ‎ מערכת ‎ הבחירות, ‎ מצאה ‎ המשטרה ‎ לנכון‎ 
לגייס ‎ 3,000  שוטרים, ‎ כדי ‎ לאבטח ‎ את ‎ ח״כ ‎ בן ‎ ארי, ‎ הידוע‎ 
בדעותיו ‎ הכהניסטיות, ‎ בעת ‎ שזה ‎ החליט ‎ לבקר ‎ באום ‎ אל־‎ 
פחם.‎ 

ח״כ ‎ אגבריה ‎ הוקיע ‎ את ‎ הקמת ‎ יחידת ‎ המסתערבים,‎ 
שהמשטרה ‎ מייעדת ‎ לפעילות ‎ רק ‎ בקרב ‎ האזרחים ‎ הערבים.‎ 
הקמת ‎ יחידה ‎ המכוונת ‎ לפעולה ‎ בקרב ‎ לאום ‎ מסוים ‎ היא ‎ צעד‎ 
אנטי-דמוקרטי, ‎ המכתים ‎ אוכלוסייה ‎ שלימה ‎ וגורם ‎ להתססה.‎ 

זיהום ‎ האוויר ‎ באזור ‎ חיפה‎ 

בהצעה ‎ דחופה ‎ לסדר ‎ יומה ‎ של ‎ הכנסת‎ (14.10), ‎ העלה ‎ ח״כ‎ 
דב ‎ חנין ‎ (חד״ש) ‎ את ‎ שיעורי ‎ התחלואה ‎ הגבוהים ‎ בחיפה,‎ 
ובמיוחד ‎ בקרב ‎ ילדים, ‎ וקשר ‎ זאת ‎ בזיהום ‎ האוויר ‎ באיזור.‎ 
חנין ‎ ציין, ‎ כי ‎ ילדים ‎ פגיעים ‎ במיוחד ‎ לזיהום ‎ אוויר ‎ בעופרת,‎ 
בבנזין, ‎ בדוקסינים ‎ ועוד.‎ 

ח״כ ‎ חנין ‎ תבע ‎ מהשר ‎ לאיכות ‎ הסביבה ‎ להקפיד ‎ על ‎ יישום‎ 
החקיקה ‎ הסביבתית, ‎ שהכנסת ‎ אישרה, ‎ ובכלל ‎ זאת ‎ -  חוק‎ 
אוויר ‎ נקי ‎ וחוק ‎ "המזהם ‎ משלם". ‎ הוא ‎ ביקר ‎ את ‎ העובדה,‎ 
שרשויות ‎ מקומיות ‎ גדולות, ‎ המחויבות ‎ להכין ‎ תוכנית‎ 
להפחתת ‎ זיהום ‎ האוויר ‎ -  אינן ‎ עושות ‎ זאת. ‎ גם ‎ החוק‎ 
המאפשר ‎ הפעלת ‎ אלפי ‎ פקחים ‎ של ‎ הרשויות ‎ במקומיות‎ 
בהגנה ‎ על ‎ הסביבה ‎ אינו ‎ מבוצע.‎ 

נוסף ‎ לכך, ‎ חיוני ‎ למנוע ‎ כניסת ‎ מקורות ‎ זיהום ‎ נוספים, ‎ כמו‎ 
תחנת ‎ הכוח ‎ הפחמית ‎ באשקלון, ‎ לאזורים ‎ מוכי ‎ זיהום.‎ 

חנין ‎ קרא ‎ לבניית ‎ חיבור ‎ בין ‎ בריאות ‎ לסביבה ‎ במערכת‎ 
הממשלתית, ‎ וזאת ‎ בפעולה ‎ משותפת ‎ של ‎ משרד ‎ הבריאות,‎ 
משרד ‎ התמ״ת ‎ והמשרד ‎ להגנת ‎ הסביבה.‎ 

משלחת ‎ המפלגה ‎ הקומוניסטית‎ 
שבה ‎ מביקור ‎ קובה‎ 

משלחת ‎ של ‎ המפלגה ‎ הקומוניסטית ‎ הישראלית ‎ שבה ‎ ב-‎ 
12.10  מהוואנה, ‎ בירת ‎ קובה. ‎ המשלחת ‎ ביקרה ‎ בקובה‎ 
בהזמנת ‎ המפלגה ‎ הקומוניסטית.‎ 

במשלחת ‎ השתתפו ‎ שלושה ‎ חברים: ‎ שני ‎ חברי ‎ הלשכה‎ 
הפוליטית ‎ של ‎ המפלגה: ‎ יו״ר ‎ חד״ש ‎ ח״כ ‎ מוחמד ‎ ברכה‎ 
ויו״ר ‎ מרחב ‎ ההסתדרות ‎ במשולש ‎ הדרומי, ‎ גימיל ‎ אבו ‎ ראס;‎ 
וחבר ‎ הוועד ‎ המרכזי ‎ ד״ר ‎ עופר ‎ כסיף.‎ 


המשלחת ‎ ביקרה ‎ בקובה ‎ במשך ‎ שבוע ‎ ימים, ‎ במהלכו‎ 
נפגשו ‎ חבריה ‎ עם ‎ חורחה ‎ ריסקט ‎ ואלדס, ‎ חבר ‎ הוועד ‎ המרכזי‎ 
של ‎ המפלגה ‎ הקומוניסטית, ‎ ועם ‎ חורחה ‎ מרטי ‎ מרטינס, ‎ יו״ר‎ 
המחלקה ‎ לקשרים ‎ בינלאומיים ‎ של ‎ המפלגה.‎ 

המשלחת ‎ ביקרה ‎ במקומות ‎ עבודה ‎ וקיימה ‎ שורה ‎ של‎ 
פגישות ‎ שמטרתן ‎ להדק ‎ עוד ‎ יותר ‎ את ‎ הקשרים ‎ בין ‎ שתי‎ 
המפלגות.‎ 

הפנינג ‎ מחאה ‎ בשכונת ‎ הדר ‎ בחיפה‎ 

מאות ‎ השתתפו ‎ ב-16.10 ‎ בהפנינג ‎ הרחוב ‎ המחאתי ‎ בשכונת‎ 
הדר ‎ בחיפה, ‎ שאורגן ‎ על-ידי ‎ ועד ‎ תושבי ‎ שכונת ‎ הדר ‎ נגד‎ 
אלימות ‎ משטרתית. ‎ ההפנינג ‎ כלל ‎ הופעות ‎ של ‎ אמנים ‎ יהודים‎ 
וערבים, ‎ וכן ‎ דוכנים ‎ למכירת ‎ מזון ‎ וחולצות, ‎ שכל ‎ הכנסותיהם‎ 
הן ‎ תרומה ‎ להמשך ‎ פעילותו ‎ של ‎ ועד ‎ הפעולה. ‎ באירוע‎ 
השתתף ‎ גם ‎ חבר ‎ מועצת ‎ העיר ‎ הישאם ‎ עבדו ‎ (חד״ש),‎ 
שהביע ‎ את ‎ תמיכתו ‎ בוועד ‎ הפעולה ‎ ובתושבי ‎ השכונה.‎ 

בהפנינג ‎ הופצו ‎ טופסי ‎ עדות ‎ -  בעברית, ‎ ברוסית ‎ ובערבית,‎ 
בהם ‎ נתבקשו ‎ תושבים, ‎ שחוו ‎ אלימות ‎ מצד ‎ שוטרים, ‎ או ‎ אי¬‎ 
מתן ‎ מענה ‎ הולם ‎ לפניותיהם ‎ מצד ‎ המשטרה, ‎ למלא ‎ את‎ 
פרטיהם ‎ האישיים ‎ ואת ‎ פרטי ‎ האירוע. ‎ שאלונים ‎ אלה ‎ הם ‎ חלק‎ 
מפרויקט ‎ תיעוד, ‎ שיזם ‎ הוועד. ‎ כמו ‎ כן, ‎ חולקו ‎ זכותונים,‎ 
המפרטים ‎ מהן ‎ זכויותיו ‎ וחובותיו ‎ של ‎ אזרח ‎ בעת ‎ שהוא ‎ נתקל‎ 
בשוטר.‎ 

על ‎ גבי ‎ הזכותונים ‎ וטופסי ‎ העדות ‎ מצוין ‎ מספר ‎ טלפון ‎ של‎ 
צוות ‎ תגובה ‎ מהירה, ‎ שמפעיל ‎ הוועד, ‎ וכל ‎ אזרח ‎ שסובל‎ 
מאלימות ‎ משטרתית, ‎ יוכל ‎ לפנות ‎ למספר ‎ זה ‎ 24  שעות‎ 
ביממה. ‎ "בעבר ‎ היו ‎ מקרים ‎ של ‎ שוטרים ‎ שניסו ‎ לפרוץ ‎ לבתים‎ 
של ‎ אנשים ‎ בשכונה, ‎ מבלי ‎ שהיה ‎ ברשותם ‎ צו ‎ חיפוש",‎ 
אומרים ‎ בוועד. ‎ ״שיטה ‎ שהוכיחה ‎ את ‎ עצמה ‎ היא ‎ -  להתקשר‎ 
לצוות ‎ תגובה ‎ מהירה, ‎ כדי ‎ שלמקום ‎ יגיעו ‎ פעילים, ‎ מצוידים‎ 
במצלמות. ‎ הדבר ‎ מסייע ‎ להרתיע ‎ את ‎ השוטרים".‎ 

בהפנינג ‎ עצמו ‎ השתתפו ‎ ארגונים ‎ לשינוי ‎ חברתי, ‎ שהעמידו‎ 
דוכנים ‎ וחילקו ‎ חומרי ‎ הסברה. ‎ בין ‎ הארגונים ‎ המשתתפים ‎ היו‎ 
״אישה ‎ לאישה ‎ -  מרכז ‎ פמיניסטי ‎ חיפה", ‎ שחילק ‎ דו״ח ‎ על‎ 
היבטים ‎ מגדריים ‎ של ‎ ביטחון ‎ אישי ‎ בשכונת ‎ הדר; ‎ מרכז‎ 
מוסאווא, ‎ שחילק ‎ דו״ח ‎ על ‎ אלימות ‎ משטרתית ‎ כלפי ‎ אזרחים‎ 
ערבים ‎ בישראל; ‎ מק״י ‎ שהקימה ‎ דוכן, ‎ ואחרים.‎ 

יצוין, ‎ שפעילות ‎ ופעילים ‎ של ‎ מק״י ‎ וחד״ש ‎ נמנים ‎ עם ‎ יוזמי‎ 
הקמת ‎ הוועד ‎ ופעיליו ‎ המרכזיים.‎ 

המעוניינים ‎ ליצור ‎ קשר ‎ עם ‎ ועד ‎ הפעולה, ‎ מוזמנים ‎ לכתוב‎ 

אל‎ : 111^11X0111§@־!^^.^^‎ 

85  שנה ‎ להקמת ‎ המ״ק ‎ בלבנון‎ 

המפלגה ‎ הקומוניסטית ‎ הלבנונית, ‎ שהיא ‎ המפלגה ‎ הרב-‎ 
עדתית ‎ הוותיקה ‎ ביותר, ‎ תציין ‎ מלאות ‎ 85  שנה ‎ להיווסדה‎ 
בשורה ‎ של ‎ אירועים ‎ שיתקיימו ‎ בסוף ‎ החודש ‎ בביירות.‎ 

המפלגה ‎ הוקמה ‎ כמפלגה ‎ הקומוניסטית ‎ הסורית-לבנונית‎ 
בשנת ‎ 1924 .היא ‎ הוצאה ‎ מחוץ ‎ לחוק ‎ בשנת ‎ 1939  בידי‎ 
שלטונות ‎ הכיבוש ‎ הצרפתים. ‎ האיסור ‎ הוקל ‎ בשנת ‎ 1943.‎ 
בעשרים ‎ שנות ‎ קיומה ‎ הראשונות, ‎ המפלגה ‎ הסורית-לבנונית‎ 
הייתה ‎ מוקד ‎ הפעילות ‎ הקומוניסטית ‎ בלבנון ‎ ובסוריה.‎ 
בשנת ‎ 1944  המפלגה ‎ התפצלה, ‎ ומפלגה ‎ קומוניסטית ‎ נפרדת‎ 
הוקמה ‎ בכל ‎ אחת ‎ מן ‎ הארצות. ‎ בשנת ‎ 1948  המפלגה‎ 
הלבנונית ‎ הוצאה ‎ מחוץ ‎ לחוק, ‎ ורק ‎ ב- 197 1  הותר ‎ לה ‎ לפעול‎ 
באופן ‎ חוקי. ‎ המפלגה ‎ ארגנה ‎ התנגדות ‎ פעילה ‎ לכיבוש‎ 
הישראלי, ‎ שהחל ‎ ב-1982.‎ 


כלכלה‎ /3‎ 


קרן ‎ המטבע: ‎ משנה ‎ מקום, ‎ לא ‎ משנה ‎ דעה‎ 

לארה״ב ‎ -  16%  מזכויות ‎ ההצבעה; ‎ לסין ‎ -  3%  בלבד.‎ 


מאת ‎ אפרים ‎ דויד■‎ 

מה ‎ ניתן ‎ ללמוד ‎ מהמשבר ‎ הכלכלי? ‎ איך ‎ יוצאים ‎ ממנו?‎ 
מיטב ‎ המוחות ‎ בעולם ‎ הקפיטליסטי ‎ התכנסו ‎ בשבוע ‎ שעבר‎ 
באיסטנבול, ‎ במסגרת ‎ הוועידה ‎ השנתית ‎ של ‎ קרן ‎ המטבע‎ 
הבינלאומית, ‎ כדי ‎ לנסות ‎ ולהשיב ‎ לשאלות ‎ אלה. ‎ שר ‎ האוצר,‎ 
ד״ר ‎ יובל ‎ שטייניץ, ‎ גילה ‎ לשליח ‎ "הארץ" ‎ שסיקר ‎ את‎ 
הוועידה, ‎ כי ‎ "אינו ‎ יודע, ‎ מדוע ‎ פרץ ‎ המשבר". ‎ כך, ‎ שלשאלות‎ 
שנשאלו ‎ בוועידה ‎ בתורכיה, ‎ יש ‎ להוסיף ‎ שאלה ‎ שלישית: ‎ איך‎ 
נוצר ‎ המשבר? ‎ מה ‎ ניתן ‎ ללמוד ‎ מהמשבר? ‎ ואיך, ‎ לעזאזל,‎ 
יוצאים ‎ ממנו?‎ 

ההתכנסות ‎ באיסטנבול ‎ הייתה ‎ יוצאת ‎ דופן. ‎ בדרך ‎ כלל,‎ 
האדונים ‎ (בין ‎ המתכנסים ‎ אין ‎ כמעט ‎ גברות) ‎ המעונבים,‎ 
המשתתפים ‎ בוועידות ‎ אלה ‎ והטסים ‎ במטוסים ‎ פרטיים ‎ או‎ 
במחלקה ‎ ראשונה, ‎ נפגשים ‎ לרוב ‎ בבירות ‎ העולם ‎ הגדול.‎ 
איסטנבול ‎ העממית, ‎ הענייה ‎ והרועשת, ‎ אינה ‎ נמנית ‎ עמן. ‎ אבל‎ 
ראשי ‎ הקרן ‎ רוצים ‎ לשנות ‎ דימוי: ‎ לא ‎ עוד ‎ שומרי ‎ החומות‎ 
האדוקים ‎ של ‎ הגלובליזציה ‎ הקפיטליסטית. ‎ מעתה ‎ זו ‎ קרן‎ 
"חדשה", ‎ קרן ‎ היכולה ‎ לתרום ‎ תרומה ‎ משמעותית ‎ ליציאת‎ 
העולם ‎ מהמשבר.‎ 

רבבות ‎ הפגינו ‎ באיסטנבול ‎ נגד ‎ קרן ‎ המטבע, ‎ נגד‎ 
הגלובליזציה ‎ ונגד ‎ הקפיטליזם. ‎ משטרת ‎ תורכיה, ‎ הידועה‎ 
בפיזור ‎ אלים ‎ של ‎ הפגנות ‎ האחד ‎ במאי, ‎ שבה ‎ והזכירה‎ 
למפגינים, ‎ ולכל ‎ מי ‎ שקרא ‎ עיתונים ‎ בשבועיים ‎ האחרונים,‎ 
שהקרן ‎ רוצה ‎ לשנות ‎ דימוי. ‎ אבל ‎ משטרת ‎ איסטנבול ‎ סבורה‎ 
אחרת. ‎ המציאות ‎ חזקה ‎ מכל ‎ תרגיל ‎ יחצני.‎ 
לשנות ‎ הכל, ‎ כדי ‎ לא ‎ לשנות ‎ דבר‎ 

הקרן ‎ "החדשה" ‎ מציעה ‎ כמה ‎ דרכים ‎ להתנתקות ‎ מהקרן‎ 
"הישנה" ‎ והשנואה. ‎ יו״ר ‎ קרן ‎ המטבע, ‎ הסוציאליסט ‎ הצרפתי‎ 
דומיניק ‎ שטראוס ‎ קאהן, ‎ שיבח ‎ באיסטנבול ‎ את ‎ המעבר‎ 
מפורום ‎ 08  (שמונה ‎ הכלכלות ‎ הקפיטליסטיות ‎ הגדולות‎ 
בעולם) ‎ ל-020, ‎ המייצג ‎ את ‎ 20  המשקים ‎ הגדולים. ‎ 020 
יהיה, ‎ לדבריו, ‎ "הפורום ‎ העיקרי ‎ להובלת ‎ המדיניות ‎ הכלכלית‎ 
העולמית".‎ 

שטראוס ‎ קאהן ‎ אמר ‎ עוד, ‎ כי ‎ המשבר ‎ הכלכלי ‎ לא ‎ הסתיים,‎ 
כיוון ‎ ששיעור ‎ האבטלה ‎ עדיין ‎ נמצא ‎ בעליה ‎ במדינות ‎ רבות,‎ 
וכיוון ‎ שההתאוששות ‎ הכלכלית ‎ מדשדשת ‎ לעומת ‎ זאת, ‎ שיבח‎ 
שטראוס ‎ קאהן ‎ את ‎ תיאום ‎ המדיניות ‎ הבינלאומית ‎ בתקופת‎ 
המיתון ‎ וכינה ‎ אותו ‎ "חסר ‎ תקדים". ‎ תוכניות ‎ התמריצים‎ 
והסבסוד ‎ הממלכתי ‎ להון ‎ ולבעלי ‎ ההון, ‎ אותם ‎ עודדה ‎ הקרן,‎ 
"סייעו ‎ למנוע ‎ ירידה ‎ בתפוקה ‎ התעשייתית ‎ בעולם". ‎ שטראוס‎ 
קאהן ‎ חזר ‎ על ‎ קריאתו ‎ להעניק ‎ לקרן ‎ המטבע ‎ סמכויות ‎ נוספות‎ 
ולהפוך ‎ אותה ‎ למעין ‎ בנק ‎ מרכזי ‎ עולמי. ‎ נוכח ‎ הקרירות, ‎ בה‎ 
התקבלה ‎ הצעתו, ‎ חזר ‎ בו ‎ שטראוס ‎ קאהן, ‎ ובמסיבת‎ 
העיתונאים ‎ שנערכה ‎ בתום ‎ הוועידה, ‎ הוא ‎ ביקש ‎ סמכות ‎ צנועה‎ 
יותר, ‎ בציינו ‎ שהקרן ‎ יכולה ‎ להעמיד ‎ קווי ‎ אשראי ‎ גמישים‎ 
לרשות ‎ מדינות ‎ בעולם. ‎ שטראוס ‎ קאהן ‎ הזהיר ‎ מפני ‎ נסיגה‎ 
מוקדמת ‎ מתוכניות ‎ התמריצים ‎ הממשלתיות, ‎ ואמר, ‎ כי ‎ נסיגה‎ 
שכזו ‎ עלולה ‎ "לחסל ‎ את ‎ ההתאוששות".‎ 


תיאום ‎ בין ‎ המשקים ‎ בכל ‎ מדינות ‎ העולם, ‎ התערבות‎ 
הממשלה ‎ בכלכלה, ‎ דמוקרטיזציה ‎ של ‎ הארגונים ‎ הכלכליים‎ 
הבינלאומיים ‎ -  כל ‎ אלה ‎ הן, ‎ לכאורה, ‎ הצעות ‎ מהפכניות‎ 
בתולדות ‎ קרן ‎ המטבע. ‎ אבל ‎ העובדות ‎ מצביעות, ‎ שמדובר‎ 
בעצם ‎ בתרגיל ‎ הונאה ‎ גדול. ‎ כדברי ‎ האימרה ‎ הצרפתית:‎ 
משנים ‎ הכל, ‎ כדי ‎ לא ‎ לשנות ‎ דבר.‎ 

כדי ‎ לשנות ‎ את ‎ קרן ‎ המטבע ‎ מן ‎ היסוד, ‎ יש ‎ לשנות ‎ את‎ 
עקרונות ‎ הפעולה ‎ שלה. ‎ למשל: ‎ לאתגר ‎ את ‎ השליטה ‎ של‎ 
ארה״ב ‎ במוסדות ‎ הפיננסיים ‎ הבינלאומיים ‎ בכלל, ‎ ובקרן‎ 
ובבנק ‎ העולמי ‎ בפרט. ‎ בניגוד ‎ לנהוג ‎ בארגון ‎ האומות‎ 
המאוחדות, ‎ בו ‎ לכל ‎ מדינה ‎ יש ‎ קול ‎ אחד; ‎ בקרן ‎ המטבע ‎ יש‎ 
למדינות ‎ שונות ‎ משקל ‎ שונה ‎ בעת ‎ הצבעה. ‎ כך, ‎ למשל, ‎ בידי‎ 
ארה״ב ‎ מצויים ‎ 16%  מזכויות ‎ הצבעה. ‎ למדינות ‎ גוש ‎ היורו ‎ יש‎ 
32%  מזכויות ‎ ההצבעה. ‎ לכן, ‎ בידי ‎ ארה״ב, ‎ בסיוע ‎ אירופי ‎ או‎ 
בלעדיו, ‎ לטרפד ‎ כל ‎ מהלך ‎ שאינו ‎ משרת ‎ את ‎ האינטרסים ‎ שלה.‎ 
לכלכלה ‎ השלישית ‎ בגודלה ‎ בעולם, ‎ סין ‎ עממית, ‎ שמורים ‎ רק‎ 
3%  מזכויות ‎ ההצבעה. ‎ לקבוצה ‎ של ‎ 24  מדינות ‎ אפריקה,‎ 
המיוצגת ‎ בידי ‎ רואנדה, ‎ יש ‎ רק ‎ 1.39%  מזכויות ‎ הצבעה.‎ 
האוכלוסייה ‎ במדינות ‎ אלה, ‎ השוכנות ‎ באפריקה ‎ השחורה,‎ 
דומה ‎ בהקפה ‎ לאוכלוסיית ‎ ארה״ב.‎ 

מכאן ‎ שלמעשה, ‎ מאז ‎ הקמתם ‎ בתום ‎ מלחמת ‎ העולם‎ 
השנייה ‎ ועד ‎ ימינו, ‎ קרן ‎ המטבע ‎ והבנק ‎ העולמי ‎ הם ‎ כלי ‎ שרת‎ 
בידי ‎ המדינות ‎ הקפיטליסטיות ‎ הגדולות, ‎ ובייחוד ‎ בידי‎ 
המעצמה ‎ הקפיטליסטית ‎ הגדולה, ‎ ארצות-הברית.‎ 
המשבר ‎ הקפיטליסטי: ‎ ממילים ‎ למעשים‎ 

חמורה ‎ מהיעדר ‎ שקיפות ‎ ודמוקרטיה ‎ בסיסית ‎ במוסדות‎ 
הקרן ‎ והבנק ‎ העולמי, ‎ היא ‎ המדיניות ‎ שנוקטות ‎ הקרן ‎ והזרוע‎ 
הביצועית ‎ שלה ‎ -  הבנק ‎ העולמי, ‎ בעת ‎ המשבר ‎ הכלכלי‎ 
הנוכחי. ‎ מדיניות ‎ זו ‎ מוכיחה ‎ שראשי ‎ המוסדות ‎ האלה ‎ לא‎ 
מבינים ‎ דבר ‎ ולא ‎ למדו ‎ דבר.‎ 

בהודעת ‎ הסיכום ‎ של ‎ ועידת ‎ איסטנבול ‎ נכתב, ‎ כי ‎ "מעתה‎ 
ישנן ‎ בידי ‎ הקרן ‎ סמכויות ‎ רחבות ‎ יותר ‎ לניתוח ‎ של ‎ המדיניות‎ 
הפיננסית ‎ ושל ‎ הגורמים, ‎ שבכוחם ‎ לשבש ‎ את ‎ היציבות ‎ של‎ 
הכלכלה ‎ העולמית". ‎ ועוד: ‎ "בעקבות ‎ הרחבת ‎ הסמכויות,‎ 
הקרן ‎ תוכל ‎ להצביע ‎ על ‎ צעדי ‎ מדיניות ‎ בכל ‎ מדינה ‎ ומדינה.‎ 
מטרת ‎ צעדים ‎ אלה ‎ היא ‎ לבצע ‎ שינויים ‎ במדיניות ‎ הכלכלית ‎ של‎ 
הממשלות ‎ השונות".‎ 

בצילו ‎ של ‎ המשבר ‎ הקפיטליסטי, ‎ שלא ‎ רואים ‎ את ‎ סופו,‎ 
הקרן ‎ כבר ‎ החלה ‎ לנקוט ‎ "בצעדי ‎ מדיניות". ‎ כדרכה ‎ מזה‎ 
עשרות ‎ שנים, ‎ הקרן ‎ מנצלת ‎ את ‎ מצוקתן ‎ של ‎ הממשלות,‎ 
הזקוקות ‎ לאשראי ‎ דחוף, ‎ ומכתיבה ‎ להן ‎ את ‎ המדיניות ‎ הישנה,‎ 
הכוללת ‎ "ריסון ‎ תקציבי", ‎ "הגמשת ‎ שוק ‎ העבודה" ‎ והפרטה.‎ 
לגבי ‎ אירופה, ‎ למשל, ‎ המליצה ‎ קרן ‎ המטבע ‎ לשים ‎ קץ‎ 
למדיניות ‎ קיצור ‎ שעות ‎ העבודה ‎ והגדלת ‎ הקצבאות, ‎ ובייחוד‎ 
קצבאות ‎ האבטלה.‎ 

בסיכום, ‎ בניגוד ‎ להצהרותיה ‎ בדבר ‎ "שינו■ ‎ במדיניות",‎ 
שבה ‎ קרן ‎ המטבע ‎ להכתיב ‎ אותה ‎ מדיניות ‎ כלכלית‎ 
וחברתית ‎ ניאו-ליברלית, ‎ אשר ‎ הובילה ‎ למשבר ‎ הכלכל■‎ 
העולמי, ‎ שפרץ ‎ לפני ‎ שנתיים.‎ 


מק״י ‎ בת ‎ 4/ 90 


שביתת ‎ הרעב ‎ הגדולה ‎ בראשית ‎ 1950 

שיחה ‎ עם ‎ מטי ‎ שמלי ‎ על ‎ סניף ‎ רמלה ‎ בשנים ‎ 1950־1948.‎ 


מאת ‎ תמר ‎ גו־דינסקי‎ 

מטילדה ‎ שמלי, ‎ שכולם ‎ מכירים ‎ בשם ‎ מטי, ‎ היא ‎ היום‎ 
סבתא-רבה ‎ ומתגוררת ‎ בבת-ים. ‎ את ‎ דרכה ‎ במפלגה ‎ הקומו¬‎ 
ניסטית ‎ הישראלית ‎ החלה ‎ בסניף ‎ רמלה.‎ 

מטי ‎ ובן ‎ זוגה ‎ שלמה ‎ שמלי ‎ (שניהם ‎ ילידי ‎ 1922), ‎ היו‎ 
פעילים ‎ צעירים, ‎ הבונים ‎ את ‎ הסוציאליזם ‎ בבולגריה ‎ שלאחר‎ 
מלחמת ‎ העולם ‎ השנייה. ‎ עוד ‎ בהיותם ‎ בבולגריה, ‎ פגשו ‎ כמה‎ 
מראשי ‎ המפלגה ‎ הקומוניסטית ‎ הפלשתינאית, ‎ וביניהם ‎ - 
שמואל ‎ מיקוניס ‎ ואליהו‎ (אליושה) ‎ גוז׳נסקי.‎ 

מטי ‎ ושלמה ‎ שמלי ‎ נמנו ‎ עם ‎ קומוניסטים ‎ צעירים ‎ בולגרים,‎ 
שהגיעו ‎ לארץ ‎ ב-1948. ‎ מנמל ‎ חיפה, ‎ העבירו ‎ את ‎ המשפחה‎ 
הצעירה ‎ עם ‎ בתם ‎ למעברה ‎ בנווה ‎ חיים ‎ (ליד ‎ חיפה). ‎ יומיים‎ 
לאחר ‎ ששוכנו ‎ במעברה, ‎ הגיע ‎ אליושה ‎ והביא ‎ עמו ‎ קופסת‎ 
ביסקוויטים ‎ לילדה ‎ בת ‎ השנתיים. ‎ אליושה ‎ אמר ‎ לשלמה‎ 
שמלי, ‎ כי ‎ הוא ‎ נחוץ ‎ מאוד ‎ לפעילות ‎ במפלגה. ‎ כך ‎ החלה‎ 
עבודתו ‎ רבת ‎ השנים ‎ של ‎ שמלי ‎ כעובד ‎ המפלגה‎ (פונקציונר).‎ 
סיפורה ‎ של ‎ מטי‎ 

"שלמה ‎ יצא ‎ ואני ‎ והבת ‎ אתי ‎ נשארנו ‎ לבד ‎ באוהל. ‎ כעבור‎ 
יומיים, ‎ עזבתי ‎ את ‎ המעברה ‎ בנווה ‎ חיים ‎ ונסעתי ‎ למעברה‎ 
בפרדס ‎ חנה, ‎ לשם ‎ העבירו ‎ את ‎ חברינו ‎ הטובים ‎ מיקו ‎ ושרה‎ 
מנחם. ‎ כעבור ‎ פרק ‎ זמן ‎ קצר, ‎ העבירה ‎ אותנו ‎ הסוכנות‎ 
במשאית ‎ לרמלה.‎ 

הגענו ‎ לרמלה, ‎ ונציג ‎ הסוכנות ‎ אמר ‎ לנו ‎ שנבחר ‎ בית ‎ מבין‎ 
הבתים, ‎ שמהם ‎ גורשו ‎ המשפחות ‎ הערביות. ‎ אני ‎ זוכרת‎ 
שנכנסנו ‎ לבית ‎ אחד, ‎ ראינו ‎ שם ‎ מיטת ‎ תינוק ‎ ועל ‎ השמיכה ‎ - 
מוצץ. ‎ הרגשנו ‎ נורא, ‎ ולא ‎ רצינו ‎ להישאר ‎ שם. ‎ הסתובבנו ‎ בין‎ 
הבתים ‎ וחשבנו ‎ מה ‎ לעשות. ‎ מאחר ‎ שלא ‎ היה ‎ לנו ‎ היכן ‎ לגור,‎ 
בסוף ‎ נכנסנו ‎ לאחד ‎ הבתים.‎ 

שמענו ‎ שכרמלה ‎ ישנו ‎ גטו, ‎ שבו ‎ מרוכזים ‎ הערבים ‎ שנותרו‎ 
בעיר. ‎ שלמה ‎ חיפש ‎ ומצא ‎ את ‎ הגטו, ‎ ולאחר ‎ בירורים ‎ פגש ‎ שם‎ 
חברים ‎ קומוניסטים. ‎ כך ‎ החלו ‎ הקשרים ‎ החמים ‎ עם ‎ החברים‎ 
הערבים. ‎ מאותן ‎ שנים, ‎ אני ‎ זוכרת ‎ במיוחד ‎ את ‎ מוחמד ‎ חדד,‎ 
עבדאללה ‎ זקוט, ‎ עיסא ‎ דביט, ‎ פאוזי ‎ דביט ‎ וחאלד ‎ כחיל, ‎ וגם‎ 
את ‎ סוהיל ‎ נסאר, ‎ שהיה ‎ במקורו ‎ מנצרת.‎ 

זמן ‎ קצר ‎ לאחר ‎ שהגענו ‎ לרמלה, ‎ שלמה ‎ נעצר ‎ על-ידי‎ 
שוטרים ‎ בעת ‎ שחילק ‎ כרוזים. ‎ המפלגה ‎ פירסמה ‎ אז ‎ כרוזים‎ 
רבים ‎ בעברית ‎ ובערבית, ‎ וגם ‎ בבולגרית ‎ ובשפות ‎ נוספות.‎ 

מועדון ‎ המפלגה ‎ ברמלה, ‎ שהיה ‎ ביתנו ‎ השני, ‎ היה ‎ פעיל ‎ כל‎ 
השבוע. ‎ בכל ‎ פעילות ‎ -  המועדון ‎ היה ‎ מלא. ‎ אני ‎ זוכרת ‎ את‎ 
עצמי ‎ מגיעה ‎ למועדון ‎ עם ‎ בתי ‎ התינוקת, ‎ והיו ‎ עוד ‎ חברות‎ 
צעירות ‎ רבות, ‎ יהודיות ‎ וערביות, ‎ שבאו ‎ לאסיפות ‎ עם ‎ ילדיהן.‎ 
אחר ‎ כך ‎ פתחנו ‎ מועדון ‎ שני ‎ של ‎ המפלגה.‎ 

המועדון ‎ היה ‎ יעד ‎ לבריונים ‎ שארגנה ‎ מפא״י. ‎ זכורה ‎ לי‎ 
במיוחד ‎ אסיפה, ‎ שבה ‎ הופיע ‎ המזכ״ל ‎ שמואל ‎ מיקוניס.‎ 
בריונים ‎ של ‎ מפא״י ‎ וחירות ‎ תקפו ‎ את ‎ המשתתפים ‎ ופצעו‎ 


אחדים. ‎ אבל ‎ החברים ‎ שלנו ‎ לא ‎ היססו, ‎ דחפו, ‎ הכו ‎ והרחיקו‎ 
את ‎ הבריונים.‎ 

נוסף ‎ לפעילות ‎ במפלגה, ‎ הייתי ‎ פעילה ‎ גם ‎ בארגון ‎ הנשים‎ 
הדמוקרטיות, ‎ שהוקם ‎ באותן ‎ שנים. ‎ הייתי ‎ אחראית ‎ לארגון‎ 
חוגים ‎ וטיולים ‎ של ‎ נשים.‎ 

בסניף ‎ פעלה ‎ גם ‎ מקהלה, ‎ שגם ‎ אני ‎ שרתי ‎ בה. ‎ המקהלה‎ 
הייתה ‎ מופיעה ‎ באסיפות ‎ המפלגה.‎ 

זכורות ‎ לי ‎ הפגנות ‎ ה-1 ‎ במאי ‎ ההמוניות, ‎ שארגנה ‎ המפלגה‎ 
הקומוניסטית ‎ ברמלה. ‎ היינו ‎ צועדים ‎ ברחוב ‎ הראשי ‎ עם‎ 
הדגלים ‎ האדומים ‎ והסיסמאות, ‎ וזה ‎ היה ‎ אירוע ‎ שכל ‎ העיר‎ 
דיברה ‎ עליו.‎ 

הודות ‎ לפעילות ‎ החברתית ‎ והציבורית ‎ של ‎ החברים,‎ 
המפלגה ‎ רכשה ‎ יוקרה ‎ רבה. ‎ היחס ‎ החם ‎ של ‎ האוכלוסייה ‎ בא‎ 
לידי ‎ ביטוי ‎ בבחירות ‎ המקומיות. ‎ בבחירות ‎ לעירייה ‎ ב-1950‎ 
השיגה ‎ המפלגה ‎ הקומוניסטית ‎ שלושה ‎ נציגים ‎ בעירייה.‎ 
הנציגים ‎ היו: ‎ שלמה ‎ שמלי, ‎ אברהם ‎ גורה ‎ ומשה ‎ גבזה. ‎ גם‎ 
במועצת ‎ הפועלים ‎ היו ‎ לנו ‎ שלושה ‎ נציגים. ‎ כל ‎ הנציגים ‎ שלנו‎ 
טיפלו ‎ בבעיות ‎ המקומיות, ‎ בבעיות ‎ אישיות ‎ של ‎ עבודה ‎ ודיור,‎ 
ופנו ‎ אליהם ‎ לא ‎ רק ‎ חברי ‎ מפלגה ‎ וידידיה.‎ 

נוכח ‎ הבעיה ‎ הקשה ‎ של ‎ אבטלה, ‎ החברים ‎ ברמלה ‎ יזמו ‎ את‎ 
הקמתה ‎ של ‎ ועדה ‎ יוזמת ‎ של ‎ מובטלים. ‎ הוועדה ‎ הזאת ‎ ארגנה‎ 
משלחת, ‎ שפנתה ‎ למזכיר ‎ ההסתדרות, ‎ בתביעה ‎ לסדר ‎ עבודה‎ 
לכל ‎ המובטלים.‎ 

הפעולה ‎ הציבורית ‎ החשובה ‎ ביותר, ‎ ששלמה ‎ הנהיג ‎ בהיותו‎ 
אחראי ‎ מפלגתי ‎ ברמלה, ‎ היו ‎ המאבק ‎ ושביתת ‎ הרעב ‎ של ‎ חברי‎ 
המושבים ‎ הקומוניסטים ‎ ב-1950. ‎ השובתים ‎ ברובם ‎ היו‎ 
ממושבים ‎ באזור ‎ רמלה, ‎ והיו ‎ ביניהם ‎ בולגרים, ‎ רומנים‎ 
ופולנים. ‎ למרות ‎ ששלמה ‎ עצמו ‎ לא ‎ היה ‎ חבר ‎ מושב, ‎ גם ‎ הוא‎ 
שבת ‎ רעב. ‎ אני ‎ זוכרת ‎ שבסיום ‎ שביתת ‎ הרעב, ‎ שמלי ‎ יצא, ‎ נפל‎ 
והתעלף".‎ 

שביתת ‎ הקומוניסטים, ‎ חברי ‎ המושבים‎ 

בשנים ‎ 1948/49  כיוונה ‎ הסוכנות ‎ רבים ‎ מהעולים ‎ החדשים‎ 
אל ‎ כפרים ‎ ערבים ‎ נטושים, ‎ שמהם ‎ הוברחו ‎ או ‎ גורשו‎ 
התושבים.‎ 

במאמר ‎ שפירסם ‎ ב״קול ‎ העם״ ‎ (4.1.1950), ‎ ציין ‎ אליעזר‎ 
שומרניק ‎ (פיילר), ‎ כי ‎ בהכנסת ‎ העולים ‎ החדשים ‎ לכפרים‎ 
הערביים ‎ הנטושים ‎ הייתה ‎ לשלטון ‎ הישראלי ‎ מטרה ‎ פוליטית:‎ 
להוכיח ‎ לעולם, ‎ שאין ‎ מקום ‎ להחזרת ‎ פליטים ‎ ערבים ‎ למדינת‎ 
ישראל. ‎ אולם ‎ העולים ‎ עצמם, ‎ שלא ‎ בחרו ‎ להשתכן ‎ באותם‎ 
כפרים, ‎ אלא ‎ הובאו ‎ אליהם, ‎ סבלו ‎ ממחסור. ‎ לא ‎ היו ‎ להם ‎ כלים‎ 
לבצע ‎ עבודה ‎ חקלאית, ‎ היו ‎ חסרים ‎ מצרכי ‎ מזון ‎ בסיסיים.‎ 

שליחים ‎ של ‎ מפא״י, ‎ שהייתה ‎ מפלגת ‎ השלטון, ‎ שהגיעו‎ 
לכפרים ‎ בתור ‎ מדריכים, ‎ ארגנו ‎ בכל ‎ כפר ‎ מושב ‎ עובדים. ‎ אותם‎ 
מדריכים ‎ הציגו ‎ לתושבים ‎ דרישה ‎ ברורה‎ :  כדי ‎ להיות ‎ חברי‎ 

(המשך ‎ בעמוד ‎ 5)‎ 


מס״י ‎ בת ‎ 90  /5‎ 


שביתת ‎ הרעב ‎ הגדולה‎ 

(המשך ‎ מעמוד ‎ 4)‎ 

מושב ‎ ולקבל ‎ סיוע ‎ בארגון ‎ המשק ‎ החקלאי ‎ ובנושאים ‎ אחרים,‎ 
עליהם ‎ להתפקד ‎ למפא״י.‎ 

בין ‎ התושבים ‎ במושבים ‎ היו ‎ גם ‎ עולים ‎ קומוניסטים, ‎ ואלה‎ 
ברובם ‎ סירבו ‎ להירשם ‎ כחברים ‎ במפא״י. ‎ בתגובה, ‎ תבעו‎ 
שליחי ‎ מפא״י ‎ מכל ‎ חברי ‎ המושב ‎ לקבל ‎ החלטה ‎ על ‎ הוצאת‎ 
הקומוניסטים ‎ מהמושב. ‎ מושב ‎ שסירב ‎ להוציא ‎ את‎ 
הקומוניסטים ‎ משורותיו, ‎ ובעצם ‎ -  לגרשם, ‎ נענש: ‎ הסוכנות‎ 
סירבה ‎ להעביר ‎ לו ‎ כלים ‎ וציוד ‎ חקלאי.‎ 

כאשר ‎ נוכחו ‎ שליחי ‎ הסוכנות, ‎ כי ‎ במושבים ‎ רבים ‎ סירבו‎ 
לגרש ‎ את ‎ הקומוניסטים, ‎ הם ‎ העלו ‎ את ‎ הדרישה, ‎ שכל ‎ חבר‎ 
מושב ‎ יחתום ‎ על ‎ הצהרה ‎ שהוא ‎ ציוני, ‎ ומי ‎ שלא ‎ יחתום ‎ - 
יסולק ‎ מהמושב.‎ 

מוסדות ‎ מק״י ‎ יצאו ‎ במערכה ‎ ציבורית ‎ נגד ‎ הרדיפות‎ 
המקארטיסטיות ‎ במושבים. ‎ ב-12 ‎ בינואר ‎ 1950, ‎ העלתה‎ 
הסיעה ‎ הקומוניסטית ‎ בהסתדרות ‎ לסדר ‎ יומו ‎ של ‎ הוועד‎ 
הפועל ‎ את ‎ נושא ‎ הטרור ‎ האנטי-קומוניסטי ‎ במושבים.‎ 

הקומוניסטים ‎ שהתגוררו ‎ במושבים, ‎ שנעזרו ‎ בסניף ‎ רמלה‎ 
של ‎ מק״י ‎ ובמיוחד ‎ בשלמה ‎ שמלי, ‎ החליטו ‎ להתארגן‎ 
למערכה ‎ ציבורית ‎ נגד ‎ מסע ‎ השיסוי, ‎ ההרעבה ‎ והגירוש.‎ 

ב-23 ‎ בינואר ‎ 1950, ‎ הכריזו ‎ 15  ראשי ‎ משפחות ‎ מהמושבים‎ 
על ‎ שביתת ‎ רעב ‎ במשרדי ‎ מחלקת ‎ ההתיישבות ‎ של ‎ הסוכנות‎ 
בתל-אביב. ‎ שובתי ‎ הרעב ‎ מחו ‎ על ‎ שלילת ‎ המוצרים ‎ החיוניים,‎ 
הזרעים ‎ והתקציב. ‎ לוי ‎ אשכול, ‎ שהיה ‎ אז ‎ יו״ר ‎ המחלקה, ‎ סירב‎ 
לקבלם ‎ לשיחה.‎ 

הפגנות ‎ סולידריות‎ 

ארגוני ‎ מק״י ‎ התגייסו ‎ לעזרת ‎ השובתים. ‎ ב-24 ‎ בינואר‎ 
אורגנה ‎ אסיפה ‎ המונית ‎ של ‎ מאות ‎ פועלים ‎ ובני ‎ נוער ‎ ליד‎ 
משרדי ‎ הסוכנות, ‎ בה ‎ נשא ‎ דברים ‎ עוזי ‎ בורשטיין, ‎ נציג ‎ הנוער‎ 
הקומוניסטי. ‎ חברי ‎ הנהגת ‎ מק״י, ‎ וביניהם ‎ ח״כ ‎ מאיר ‎ וילנר,‎ 
ביקרו ‎ אצל ‎ השובתים ‎ רעב.‎ 

ביום ‎ החמישי ‎ לשביתה, ‎ אורגנה ‎ בת״א ‎ הפגנה ‎ רבת‎ 
משתתפים ‎ נגד ‎ הטרור ‎ של ‎ מפא״י ‎ במושבים ‎ ובעד ‎ ישראל‎ 
חופשית ‎ ודמוקרטית. ‎ תושבי ‎ ת״א ‎ הוזמנו ‎ להשתתף ‎ בהפגנה‎ 
באמצעות ‎ רמקולים, ‎ שהוצבו ‎ בצומת ‎ של ‎ רחוב ‎ אלנבי ‎ ושד׳‎ 
רוטשילד. ‎ אלפים ‎ נקבצו, ‎ והאזינו ‎ לנאום ‎ שנשא ‎ ח״כ ‎ מאיר‎ 
וילנר, ‎ בעודו ‎ עומד ‎ על ‎ שולחן ‎ בקפה ‎ "עטרה" ‎ הסמוך. ‎ עצרת‎ 
ההפגנה ‎ ננעלה ‎ בשירת ‎ "האינטרנציונל".‎ 

בעת ‎ שהמפגינים ‎ התפזרו, ‎ תקפו ‎ אותם ‎ כוחות ‎ משטרה‎ 
ופצעו ‎ שלושה ‎ קשה. ‎ השוטרים ‎ עצרו ‎ עשרות ‎ מפגינים,‎ 
וביניהם ‎ -  אברהם ‎ פייגנבוים, ‎ יהודית‎ (איטה) ‎ גוז׳נסקי, ‎ אליהו‎ 
בלומשטיין, ‎ ומשה ‎ זסק, ‎ שאלימות ‎ השוטרים ‎ גרמה ‎ לו ‎ זעזוע‎ 
מוח.‎ 

שעה ‎ לאחר ‎ שפוזרה ‎ עצרת ‎ ההפגנה ‎ בתמיכה ‎ בקומוניסטים‎ 
שובתי ‎ הרעב, ‎ התארגנה ‎ בת״א ‎ תהלוכת ‎ הפגנה ‎ המונית,‎ 
שיצאה ‎ ממשרדי ‎ הסוכנות ‎ וצעדה ‎ לאורך ‎ רחוב ‎ אלנבי ‎ עד‎ 
לכיכר ‎ מוגרבי.‎ 

שביתת ‎ הרעב ‎ נמשכה, ‎ וב-30 ‎ בינואר ‎ 1950, ‎ במלאות ‎ שבוע‎ 
לשביתה, ‎ התארגנה ‎ עוד ‎ הפגנת ‎ אלפים ‎ בת״א ‎ בסולידריות ‎ עם‎ 
השובתים. ‎ ההפגנה ‎ יצאה ‎ מאזור ‎ מועדון ‎ מק״י ‎ ברחוב ‎ מרכז‎ 


והקשיבה ‎ העיר, ‎ כ׳ ‎ עמסו ‎ מדרכות‎ 

המונים ‎ צפופי ‎ זעם ‎ ושכם.‎ 

המילים ‎ הפשוטות,‎ 

המילים ‎ הדרוכות,‎ 

זה ‎ כוחן ‎ מני-אז ‎ -  לחשל ‎ מערכות‎ 

בדבר/ ‎ בלשון ‎ מים ‎ ולחם!‎ 

אלכסנדר ‎ פן, ‎ "הפגנה", ‎ 1954 

בעלי ‎ מלאכה, ‎ וצעדה ‎ לאורך ‎ אלנבי. ‎ כאשר ‎ הגיעו ‎ 2,500 
המפגינים ‎ לשדרות ‎ רוטשילד, ‎ נתקלו ‎ במחסומי ‎ משטרה.‎ 
המפגינים ‎ נעצרו, ‎ ובמקום ‎ נערכה ‎ עצרת, ‎ בה ‎ נשאה ‎ דברים‎ 
אסתר ‎ וילנסקה, ‎ חברת ‎ הוועד ‎ הפועל ‎ של ‎ ההסתדרות ‎ מטעם‎ 
מ  ק  "י.‎ 

לאחר ‎ שהעצרת ‎ נסתיימה, ‎ הגיחו ‎ ממארבים ‎ בסביבה ‎ מאות‎ 
שוטרים ‎ חבושי ‎ קסדות ‎ וחמושים ‎ באלות ‎ והתנפלו ‎ על‎ 
המפגינים. ‎ עשרות ‎ מפגינים ‎ נפצעו, ‎ שניים ‎ מהם ‎ -  באורח‎ 
קשה.‎ 

שובתי ‎ הרעב ‎ המשיכו ‎ להתבצר ‎ במשרדי ‎ מחלקת‎ 
ההתיישבות. ‎ משלחות ‎ רבות ‎ הגיעו ‎ להביע ‎ תמיכה ‎ במאבקם.‎ 
בין ‎ המבקרים ‎ היו: ‎ חברי ‎ הכנסת ‎ של ‎ מק״י, ‎ המשורר ‎ אלכסנדר‎ 
פן ‎ ומשלחות ‎ מסניפים ‎ של ‎ מק״י ‎ ברמלה, ‎ בלוד ‎ וביישובים‎ 
נוספים. ‎ אמנים ‎ נודעים, ‎ וביניהם ‎ הבימאי ‎ יוסף ‎ מילוא‎ 
והמשוררת ‎ לאה ‎ גולדברג, ‎ הביעו ‎ תמיכה ‎ בשובתים.‎ 

בחיפה ‎ נערכה ‎ ב-29 ‎ בינואר ‎ הפגנה ‎ המונית ‎ בסולידריות ‎ עם‎ 
השובתים, ‎ וגם ‎ שם ‎ תקפו ‎ שוטרים ‎ את ‎ המפגינים.‎ 

ב-5 ‎ בפברואר, ‎ לאחר ‎ 14  ימי ‎ שביתת ‎ רעב, ‎ התערבה‎ 
המשטרה, ‎ והרחיקה ‎ את ‎ השובתים ‎ בכוח ‎ ממשרדי ‎ מחלקת‎ 
ההתיישבות. ‎ שובתי ‎ הרעב, ‎ שבקושי ‎ עמדו ‎ על ‎ רגליהם, ‎ הובאו‎ 
לתחנת ‎ משטרה, ‎ נחקרו ‎ ושוחררו.‎ 

באותו ‎ יום ‎ פירסם ‎ הוועד ‎ המרכזי ‎ של ‎ מק״י, ‎ גילוי ‎ דעת,‎ 
המביע ‎ סולידריות ‎ עם ‎ שובתי ‎ הרעב, ‎ מוקיע ‎ את ‎ אלימות‎ 
המשטרה, ‎ וקורא ‎ לציבור ‎ הישראלי ‎ להגן ‎ על ‎ זכות ‎ השביתה.‎ 
שביתת ‎ רעב ‎ נוספת ‎ והישג‎ 

למחרת ‎ גירושם ‎ האלים ‎ ממחלקת ‎ ההתיישבות, ‎ חידשו‎ 
הקומוניסטים, ‎ חברי ‎ המושבים ‎ את ‎ שביתת ‎ הרעב ‎ שלהם,‎ 
והפעם ‎ -  במשרדי ‎ המרכז ‎ החקלאי ‎ ברחוב ‎ אלנבי.‎ 

חידוש ‎ השביתה ‎ חיזק ‎ את ‎ גל ‎ הסולידריות ‎ עם ‎ שובתי ‎ הרעב.‎ 
הוקמה ‎ ועדה ‎ יוזמת ‎ של ‎ אנשי ‎ רוח ‎ ואישים ‎ מתקדמים ‎ לעזרת‎ 
השובתים.‎ 

ב-11 ‎ בפברואר ‎ נערכה ‎ בת״א ‎ הפגנת ‎ אלפים ‎ נוספת, ‎ שאף‎ 
היא ‎ יצאה ‎ ממרכז ‎ בעלי ‎ מלאכה, ‎ בהפגנה ‎ זו ‎ נשאו ‎ דברים‎ 
חברי ‎ הכנסת ‎ תופיק ‎ טובי ‎ ומאיר ‎ וילנר, ‎ חברת ‎ הוועד ‎ הפועל‎ 
של ‎ ההסתדרות ‎ אסתר ‎ וילנסקה ‎ והמשורר ‎ אלכסנדר ‎ פן.‎ 

ביום ‎ השישי ‎ לשביתת ‎ הרעב ‎ השנייה, ‎ הסכימו ‎ ראשי ‎ המרכז‎ 
החקלאי ‎ לחתום ‎ על ‎ הסכם, ‎ לפיו ‎ יקבלו ‎ כל ‎ חברי ‎ המושבים,‎ 
כולל ‎ הקומוניסטים, ‎ אמצעי ‎ קיום ‎ ומקור ‎ פרנסה.‎ 

כך ‎ הסתיימה ‎ בהישג ‎ מערכה ‎ חברתית ‎ חשובה, ‎ שהעלתה‎ 
על ‎ סדר ‎ היום ‎ שאלות ‎ עקרוניות ‎ לגבי ‎ אופי ‎ המשטר ‎ המתגבש‎ 
בישראל, ‎ לגבי ‎ חופש ‎ השביתה, ‎ לגבי ‎ רדיפת ‎ קומוניסטים ‎ בשל‎ 
דעותיהם, ‎ ולגבי ‎ אלימות ‎ המשטרה ‎ כלפי ‎ שובתים.‎ 

אולם ‎ הטרור ‎ של ‎ מפא״י, ‎ שכלל ‎ רדיפת ‎ קומוניסטים‎ 
באמצעות ‎ נישול, ‎ גירוש ‎ ופיטורים, ‎ נמשך ‎ בישראל ‎ עוד ‎ שנים‎ 
ארוכות ‎ לאחר ‎ מכן.‎ 


מאות ‎ הפגינו ‎ נגד ‎ גיווש ‎ הילדים‎ 


מאות ‎ פעילים ‎ חברתיים ‎ ואנשי ‎ שמאל, ‎ ובהם ‎ חברי ‎ מק״י‎ 
וחד״ש, ‎ הפגינו ‎ ב-15.10 ‎ בתל-אביב ‎ נגד ‎ גירוש ‎ ילדי ‎ העובדים‎ 
הזרים. ‎ בהפגנה ‎ נשאו ‎ המפגינים ‎ שלטים ‎ עם ‎ הסיסמאות ‎ "ילדי‎ 
ישראל ‎ -  אזרחות ‎ ישראלית", ‎ ו-״הילדים ‎ לא ‎ זרים". ‎ בין‎ 
המפגינים ‎ היו ‎ הח״כים ‎ דב ‎ הנין‎ (חד״ש) ‎ וניצן ‎ הורוביץ ‎ <מרצ).‎ 

בדיון ‎ אצל ‎ ראש ‎ הממשלה ‎ בשבוע ‎ שעבר, ‎ הצהיר ‎ השר ‎ אלי‎ 
ישי, ‎ כי ‎ לא ‎ יסכים ‎ להעניק ‎ לילדים, ‎ המועמדים ‎ לגירוש, ‎ מעמד‎ 
חוקי. ‎ 1,200  הילדים ‎ יגורשו, ‎ כנראה, ‎ בתום ‎ שנת ‎ הלימודים.‎ 

מרכז ‎ הארגונים ‎ של ‎ ניצולי ‎ השואה, ‎ המאגד ‎ למעלה ‎ מ-50‎ 
ארגונים, ‎ פנה ‎ בשבוע ‎ שעבר ‎ לראש ‎ הממשלה ‎ ולשרים, ‎ כדי‎ 
לנסות ‎ ולמנוע ‎ את ‎ גירוש ‎ הילדים. ‎ ממלא ‎ מקום ‎ יושב ‎ ראש‎ 
מרכז ‎ הארגונים, ‎ זאב ‎ פקטור, ‎ כתב ‎ לראש ‎ הממשלה:‎ 
"מוטלת ‎ עליך ‎ חובה ‎ מוסרית, ‎ במיוחד ‎ לאור ‎ מה ‎ שעבר ‎ העם‎ 
היהודי. ‎ אסור ‎ שהילד ‎ יחווה ‎ גירוש ‎ ממדינה ‎ בה ‎ נולד ‎ רק ‎ על‎ 
רקע ‎ מוצאו, ‎ זה ‎ לקח ‎ שחרות ‎ בבשרנו".‎ 

מפעל ‎ תרו ‎ בחיפה ‎ עלול ‎ להיסגר‎ 

עובדי ‎ מפעל ‎ התרופות ‎ תרו ‎ בחיפה ‎ נערכים ‎ להכרזת ‎ סכסוך‎ 
עבודה, ‎ נוכח ‎ החשש ‎ להשתלטותה ‎ של ‎ חברת ‎ התרופות‎ 
ההודית ‎ סאן. ‎ יו״ר ‎ ועד ‎ העובדים ‎ במפעל, ‎ עד■ ‎ חיון, ‎ כתב‎ 
במכתב ‎ ליו״ר ‎ ועדת ‎ העבודה ‎ והרווחה, ‎ ח״כ ‎ חיים ‎ כץ: ‎ "אנו,‎ 
630  עובדי ‎ תרו, ‎ מודאגים. ‎ איננו ‎ רוצים ‎ להפוך ‎ לויטה ‎ פרי‎ 
גליל ‎ הבאה, ‎ ואיננו ‎ רוצים ‎ לחיות ‎ בחוסר ‎ ודאות".‎ 

נוכח ‎ סכנת ‎ הסגירה, ‎ פנו ‎ יו״ר ‎ ההסתדרות ‎ במרחב ‎ חיפה,‎ 
ברוך ‎ זלץ, ‎ וראש ‎ העירייה ‎ יונה ‎ יהב ‎ למנהל ‎ מרכז ‎ ההשקעות‎ 
במשרד ‎ התמ״ת, ‎ על ‎ מנת ‎ למנוע ‎ את ‎ סגירת ‎ המפעל. ‎ לדברי‎ 
יהב ‎ במשך ‎ עשרות ‎ שנים ‎ ניתנו ‎ עשרות ‎ מיליוני ‎ שקלים ‎ בצורה‎ 
של ‎ מענקים ‎ לבעלי ‎ המפעל.‎ 

יצוין, ‎ שגם ‎ 450  עובדי ‎ סאן ‎ בהודו ‎ חוששים ‎ מהמיזוג,‎ 
ופתחו ‎ בשביתה ‎ מתמשכת ‎ עקב ‎ התנהגות ‎ ההנהלה.‎ 

שובתי ‎ רפואה ‎ משלימה‎ 
דחו ‎ הצעה ‎ להשעיית ‎ השביתה‎ 

ועדת ‎ התאום ‎ של ‎ עובדי ‎ רפואה ‎ משלימה, ‎ השובתים ‎ כבר‎ 
כשלושה ‎ שבועות, ‎ החליטה ‎ לדחות ‎ את ‎ הצעת ‎ הפשרה ‎ שהציע‎ 
בית ‎ הדין ‎ לעבודה. ‎ לפי ‎ ההצעה, ‎ העובדים ‎ ישהו ‎ את ‎ השביתה‎ 
ל-21 ‎ יום ‎ וזאת ‎ בתמורה ‎ למו״מ ‎ אינטנסיבי ‎ והתחייבות ‎ של‎ 
ההנהלה ‎ שלא ‎ לעשות ‎ שום ‎ צעד ‎ שירע ‎ את ‎ מעמדם ‎ של‎ 
העובדים, ‎ ובייחוד ‎ לגבי ‎ העובדים ‎ שהשתתפו ‎ בשביתה.‎ 

לפי ‎ הצעת ‎ פשרה ‎ זו, ‎ בתקופת ‎ השהיית ‎ השביתה, ‎ בית ‎ הדין‎ 
לא ‎ ידון ‎ בבקשת ‎ האיגוד ‎ לצווי ‎ מניעה ‎ ולא ‎ יכריע ‎ בשאלת‎ 
היציגות ‎ של ‎ האיגוד. ‎ לדברי ‎ דובר ‎ האיגוד, ‎ "הסוכרייה‎ 
היחידה ‎ שהוצעה ‎ לנו ‎ הייתה ‎ מו״מ ‎ בנוכחות ‎ נציג ‎ הארגון.‎ 
בהצעה ‎ אין ‎ התחייבות ‎ של ‎ ההנהלה ‎ לעיגון ‎ הסכמות ‎ בהסדר‎ 
או ‎ בהסכם ‎ קיבוצי. ‎ לאור ‎ זאת, ‎ אנו ‎ ממשיכים ‎ בהתמדה‎ 
ובנחישות ‎ להשבית ‎ את ‎ עבודת ‎ המרפאות. ‎ במקביל ‎ נפעל‎ 
לחידוש ‎ המו״מ ‎ עד ‎ להשגה ‎ של ‎ התקדמות ‎ ראויה, ‎ שתאפשר‎ 
את ‎ השהיית ‎ השביתה".‎ 


דיון ‎ בגדה ‎ השמאלית ‎ על ‎ הפרטת ‎ הכיבוש‎ 

במסגרת ‎ המפגשים ‎ על ‎ הפוליטיקה ‎ של ‎ הכיבוש, ‎ הנערכים‎ 
בחסות ‎ מחסום ‎ ו01!3״\, ‎ ירצה ‎ העיתונאי ‎ מירון ‎ רפפורט ‎ על‎ 
הפרטת ‎ הכיבוש. ‎ ההרצאה ‎ תתקיים ‎ ביום ‎ ג׳, ‎ 27.10, ‎ בשעה‎ 
19.30, ‎ במועדון ‎ הגדה ‎ השמאלית, ‎ אחד ‎ העם ‎ 70, ‎ תל-אביב.‎ 

חצי ‎ מיליון ‎ הפגינו ‎ במקסיקו ‎ בתמיכה‎ 
בעובדי ‎ חברת ‎ החשמל ‎ המפוטרים‎ 

חצי ‎ מיליון ‎ מפגינים ‎ השתתפו ‎ ב-17.10 ‎ בעצרת, ‎ שנערכה‎ 
במרכז ‎ העיר ‎ מקסיקו ‎ בתמיכה ‎ בעובדי ‎ חברת ‎ החשמל,‎ 
שפוטרו ‎ בידי ‎ הממשלה.‎ 

ממשלת ‎ מקסיקו ‎ הימנית ‎ הודיעה ‎ במפתיע ‎ על ‎ סגירת ‎ חברת‎ 
החשמל ‎ הממלכתית ‎ ועל ‎ פיטוריהם ‎ של ‎ כל ‎ 46  אלף ‎ עובדיה.‎ 
הממשלה ‎ שיגרה ‎ מאות ‎ שוטרים ‎ של ‎ יחידות ‎ עילית ‎ ואנשי‎ 
צבא, ‎ כדי ‎ להשתלט ‎ על ‎ תחנות ‎ הכוח ‎ ולמנוע ‎ את ‎ כניסת‎ 
העובדים ‎ למתקנים.‎ 

איגוד ‎ עובדי ‎ חברת ‎ החשמל, ‎ אחד ‎ האיגודים ‎ הלוחמניים‎ 
ביותר ‎ במקסיקו, ‎ פרסם ‎ הודעה ‎ לפיה ‎ "סגירת ‎ החברה ‎ מהווה‎ 
צעד ‎ ראשון ‎ לקראת ‎ הפרטתה".‎ 

המפלגה ‎ הקומוניסטית ‎ הישראלית‎ 

ביום ‎ ר, ‎ 23  באוקטובר, ‎ בשעה ‎ 16.00,‎ 

במועדון ‎ אחווה, ‎ חיפה‎ 

המושב ‎ ה־9 ‎ של ‎ הוועד ‎ המרכזי‎ 

על ‎ סדר ‎ היום:‎ 
הערות ‎ פוליטיות,‎ 

האירוע ‎ לציון ‎ 90  שנה ‎ לייסוד ‎ המפלגה,‎ 
דוחות ‎ מהלשכה ‎ הפוליטית ‎ ומהמזכירות‎ 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 

ביום ‎ ד/ ‎ 21  באוקטובר, ‎ בשעה ‎ 19.30 

חרם ‎ כלכלי, ‎ תרבותי ‎ ואקדמי‎ 
על ‎ ישראל?‎ 

דיון ‎ בהשתתפות ‎ מרצים ‎ מאוניברסיטת ‎ ת״א‎ 
פרופ׳ ‎ גדי ‎ אלגזי ‎ וד״ר ‎ ענת ‎ מטר,‎ 

המנחה:‎ פרופ׳‎ קלמן ‎ אלטמן‎ 

הגדה ‎ השמאלית‎ 

אחד ‎ העם ‎ 70, ‎ ת״א‎ 

בימים: ‎ ה׳ ‎ 29.10, ‎ ר  30.10, ‎ ומוצ״ש ‎ 31.10 

פסטיבל ‎ אוקטובר ‎ גיאז‎ 

בהשתתפות ‎ ענת ‎ פורט, ‎ הרולד ‎ רובין, ‎ אריאל ‎ שיבולת,‎ 

חגי ‎ פרשטמן, ‎ איילת ‎ רוז ‎ גוטליב, ‎ שביעיית ‎ אלברט ‎ בגר,‎ 
שלישיית ‎ ארז ‎ בר ‎ נוי, ‎ טריו ‎ הגדה, ‎ הטריו ‎ אסיף ‎ צחר ‎ ואחרים‎ 

